Ցաւալի է, որ որոշ երկիրներ կը դիմեն նման աժան հնարքներու՝ իրենց վարկաբեկուած հեղինակութիւնը վերականգնելու եւ ուրիշները նսեմացնելու համար: Այս երկիրները ներքին լուրջ խնդիրներ ունին, որոնք յայտնի են ամբողջ աշխարհին՝ առանց զանոնք հանրայայտ դարձնելու համար ոեւէ մէկուն վճարելու: Ատրպէյճանի եւ Թուրքիոյ կառավարութիւնները միլիոնաւոր տոլարներ վճարած են հանրային կապերու եւ լոպիիստական ընկերութիւններու, Միացեալ Նահանգներու եւ Եւրոպայի մէջ, փորձելով մաքրագործել իրենց արատաւորուած հեղինակութիւնը: Սակայն այս հնարքներով չեն յաջողիր խաբել քաղաքական ղեկավարները՝ Ուաշինկթընի, Լոնտոնի, Փարիզի, Պերլինի եւ Մոսկուայի մէջ: Անոնք քաջատեղեակ են թրքական այս երկու երկիրներու մէջ մարդկային իրաւունքներու ոլորտէն ներս տիրող ծանր իրավիճակէն: